Eiksmarka senter

Eiksmarka senter på Eiksmarka i Bærum regnes som Norges første kjøpesenter og åpnet i 1953. Senteret ligger rett ved siden av Eiksmarka stasjon.

Gamle Eiksmarka senter (1953-2013)
miniatyr|left|Eiksmarka senter i 2009
Det opprinnelige senteret var tegnet av Odd Gengenbach og stod ferdig i 1953. Det var bygget i en hestesko og manglet fram til 1985 de innendørs gangarealene som moderne kjøpesentre ofte har. I 1985 ble det inne i hesteskoen oppført en svalgang, som noen år senere ble bygget inn. Ut fra en kulturminnefaglig vurdering gikk fylkeskommunen i 2013 inn for å bevare det opprinnelige senteret, med begrunnelsen at «senteret har kulturhistorisk og samfunnsmessig betydning som en del av et større planlagt utbyggingsområde i de første tiårene etter andre verdenskrig.»Budstikka.no – Vil stoppe utbygging av Eiksmarka senter  (Av Marit Helland. Publisert 1. juli 2013, besøkt 7. april 2015) Det ble likevel besluttet å rive den opprinnelige bygningen og oppføre en ny med større butikklokaler og et antall leiligheter.

Nye Eiksmarka senter (2018-)
Nye Eiksmarka senter ble åpnet av ordfører i Bærum Lisbeth Hammer Krog i 2018. Senteret omfatter supermarked og blomsterbutikk i underetasjen, og på bakkeplan bl.a. bakeri/pizzeria, tyrkisk grønnsaks- og delikasseforretning, sushibar, frisør, klesbutikk, bokhandel og apotek. I tillegg omfatter komplekset den kommunale Eiksmarka helsestasjon, 66 leiligheter og underjordisk parkeringsanlegg.https://www.budstikka.no/okonomi-og-naringsliv/handel-og-kjopesenter/nyheter/slik-ble-eiksmarka-senter-apnet-torsdag/s/5-55-730980

Referanser

Kategori:Kjøpesentre i Akershus
Kategori:Byggverk i Bærum
Kategori:Næringsliv i Bærum
Kategori:Etableringer i 1953